<classify> Shirikisho la soka Tanzania TFF limesema kiungo Jonas Mkude amepewa ruhusa na kocha mkuu wa timu ya Taifa Ettiene Ndairagije kuondoka kambini ili kushughulikia matatizo ya kifamilia yanayo mkabili Taarifa rasmi ya shirikisho hilo imeeleza kuwa awali Mkude aliomba ruhusa kabla ya kuanza kwa kambi siku ya Jumamosi ambayo alipewa na kocha. Jana jumatatu mkude aliripoti kambini na kumueleza kocha kuwa bado hajamaliza masuala anayoshugulikia hivyo kocha amempa ruhusa nyingine kumaliza jambo hilo Kulingana na muda mchache uliobaki kueleka kwenye mchezo dhidi Guinea kocha Ndairagje hatoongeza mchezaji mwingine kwenye kikosi chake kinachotarajiwa kushuka dimbani ijumaa ya wiki hii  <topic>: MICHEZO 